wannaphong/clean_thaiwikipedia huggingface dataset:
# จังหวัดอาเจะฮ์
อาเจะฮ์  เป็นจังหวัดหนึ่งของประเทศอินโดนีเซีย ตั้งอยู่ทางเหนือสุดของเกาะสุมาตรา

 ประวัติศาสตร์ 
thumb|left|แผนที่ของอาเจะฮ์ในสมัยสุลต่านอิสกันดาร์ มูดา
อาเจะฮ์เคยเป็นรัฐอิสระที่มีบทบาททางการค้าและการเดินเรือระหว่างประเทศ อาเจะฮ์เริ่มรับศาสนาอิสลามจากชวาในราวพุทธศตวรรษที่ 13 และได้สถาปนาการปกครองแบบสุลต่านขึ้นที่เมืองบันดาอาเจะฮ์ อาเจะฮ์มีอำนาจมากในสมัยสุลต่านอาลี มูตคายัต ซะห์ ที่ครองราชย์ระหว่าง พ.ศ. 2057 – 2073 ที่ได้ทำให้อาเจะฮ์เป็นศูนย์กลางทางการค้าแทนมะละกาที่ถูกโปรตุเกสโจมตี เมื่อ พ.ศ. 2044 และพระองค์ยังทำสงครามต่อต้านโปรตุเกสที่พยายามเข้ายึดครองเมืองปาไซ และได้ขยายอำนาจเข้าครอบครองดินแดนส่วนอื่นของสุมาตรา และบางส่วนในคาบสมุทรมลายู ยุคทองของอาเจะฮ์ที่มีความรุ่งเรืองมากตชคือในสมัยสุลต่านอิสกันดาร์ มุดา ที่ข้ามไปยึดครองยะโฮร์และเปรักได้ และกลายเป็นศูนย์กลางของศาสนาอิสลามในเอเชียตะวันออกเฉียงใต้ ที่เรียกว่า ประตูทางตะวันออกที่เปิดสู่มักกะฮ์

อาเจะฮ์เริ่มตกต่ำลงหลังจากเนเธอร์แลนด์เข้ามายึดครองมะละกาเมื่อ พ.ศ. 2184 ประกอบกับในอาเจะฮ์มีความขัดแย้งระหว่างขุนนางท้องถิ่นกับสุลต่าน เนเธอร์แลนด์เข้ามาแทรกแซงโดยสนับสนุนให้ชาวมีนังกาเบาแยกตัวออกมาจากอาเจะฮ์ รัฐทางคาบสมุทรมลายู เช่น ยะโฮร์ก็เริ่มแข็งข้อกับอาเจะฮ์ และได้รับผลกระทบจากการเข้าครอบครองปีนังและสิงคโปร์ของอังกฤษ ทำให้อิทธิพลทางการเมืองและเศรษฐกิจของอาเจะฮ์ลดลง

ในที่สุดเนเธอร์แลนด์ได้ทำสงครามอาเจะฮ์เพื่อยึดอาเจะฮ์เป็นอาณานิคม การสู้รบเริ่มขึ้นใน พ.ศ. 2416 และยึดเมืองบันดาอาเจะฮ์ได้ใน พ.ศ. 2420 แต่ก็ยังคงสู้รบแบบกองโจรต่อไป แม้ว่าสุลต่านจะยอมจำนนใน พ.ศ. 2446 เมื่อสงครามโลกครั้งที่สองสิ้นสุดลง และอินโดนีเซียได้รับเอกราช แต่อาเจะฮ์ก็ยังมีการปฏิวัติต่อต้านรัฐบาลกลางระหว่าง พ.ศ. 2496–2502 นำโดยพวกอูลามา แม้จะมีสถานภาพเป็นเขตการปกครองพิเศษตั้งแต่ พ.ศ. 2502 แต่ก็ยังมีกองกำลังที่ต้องการแยกตัวเป็นอิสระคือขบวนการอาเจะฮ์เสรีจนถึง พ.ศ. 2548

ปัจจุบันจังหวัดอะเจะฮ์เป็นจังหวัดเดียวที่บังคับใช้กฎหมายชารีอะห์ ซึ่งเป็นส่วนหนึ่งของข้อยินยอมจากรัฐบาลกลาง

 หน่วยการบริหาร 
thumb|left|การแบ่งเขตในจังหวัดอาเจะฮ์
พื้นที่จังหวัดอาเจะฮ์แบ่งออกเป็น 18 อำเภอหรือกาบูปาเต็น 5 นครหรือโกตา และ 289 ตำบลหรือเกอจามาตัน

อำเภอ

นคร
# วงศ์ปลาหมอแคระ
สำหรับปลาหมอแคระที่เป็นปลาในวงศ์ปลาหมอสี ดูที่: ปลาหมอแคระ

วงศ์ปลาหมอแคระ  เป็นวงศ์ของปลาน้ำจืดขนาดเล็กวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Badidae

เดิมวงศ์นี้เคยถูกรวมเป็นวงศ์เดียวกับวงศ์ปลาหมอช้างเหยียบ (Nandidae) แต่ปัจจุบันได้ถูกแยกออกมาต่างหาก เป็นปลาขนาดเล็กกระจายพันธุ์อยู่ทวีปเอเชียได้แก่ เอเชียใต้, เอเชียตะวันออก และเอเชียอาคเนย์ มีความหลากหลายสูงสุดที่เอเชียใต้และประเทศพม่า โดยมีเขตการกระจายพันธุ์ทางตะวันออกไกลสุด คือ ประเทศจีนทางตอนใต้และประเทศไทย 

เป็นปลาที่กระจายพันธุ์ในลุ่มแม่น้ำสำคัญ ๆ ในภูมิภาคเหล่านี้ เช่น แม่น้ำคงคา, แม่น้ำพรหมบุตร, แม่น้ำสาละวิน, แม่น้ำโขง และแม่น้ำแม่กลอง

แบ่งออกได้เป็น 2 สกุล คือ Badis และ Dario 13 ชนิด ในสกุล Badis มีลักษณะพิเศษ คือ เป็นปลาที่หากินแบบซุ่มรอเหยื่อด้วยการลอยตัวนิ่ง ๆ แล้วจึงฮุบ สามารถเปลี่ยนสีลำตัวไปตามอารมณ์และสภาพแวดล้อมที่อยู่อาศัย และยังสามารถกลอกลูกตาไปมาได้ด้วยคล้ายกับกิ้งก่าคาเมเลี่ยน อันเป็นที่มาในชื่อสามัญในภาษาอังกฤษ  มีความยาวโดยเฉลี่ยเพียง 3-4 เซนติเมตรเท่านั้น เป็นปลที่นิยมเลี้ยงเป็นปลาสวยงาม

ในประเทศไทยพบ 3 ชนิดเท่านั้น คือ

 ปลาหมอแคระพม่า (Badis ruber)
 ปลาหมอแคระขี้เซา (Badis siamensis)
 ปลาหมอแคระแม่กลอง (Badis khwae)

โดยตัวผู้ในสกุล Badis มีความสวยงามทางสีสันและลำตัวใหญ่กว่าตัวเมียอย่างเห็นได้ชัดเจน มีพฤติกรรมดูแลและเลี้ยงลูกปลา นับตั้งแต่เริ่มผสมพันธุ์ด้วยการต้อนตัวเมียเข้าไปในผนังถ้ำหรือโพรงต่าง ๆ หรือวัสดุต่าง ๆ ใต้น้ำ ปลาตัวเมียจะวางไข่ติดกับผนังถ้ำ ไข่ใช้เวลา 3-4 วันในการฟักเป็นตัว ในระยะแรกลูกปลาจะยังว่ายน้ำไม่ได้และเกาะติดกับผนัง และอีก 3-4 วันในการที่ถุงไข่แดงจะยุบลงไป และออกว่ายน้ำในแนวขนานหากินเองได้ และพ่อปลาจะเลิกดูแลลูกในช่วงนี้Froese, R. & D. Pauly. Editors. 2008. FishBase. World Wide Web electronic publication. www.fishbase.org, version (04/2008).
Kullander, S. O. & R. Britz. 2002. Revision of the family Badidae (Teleostei: Perciformes), with description of a new genus and ten new species. Ichthyological Exploration of Freshwaters, 13 (4) : 295-372.
Vidthayanon, C. 2005. Thailand Red Data : Fishes. Office of Natural Resources and Environmental Policy and Planning. Bangkok. 107 pp.33
# กลศาสตร์
กลศาสตร์ (กรีก:) เป็นสาขาหนึ่งของวิทยาศาสตร์ที่ว่าด้วยพฤติกรรมของวัตถุทางกายภาพเมื่อถูกแรงกระทำหรือเมื่อมีการกระจัด กลศาสตร์มีรากฐานมาจากอารยธรรมกรีซโบราณ งานเขียนของอาริสโตเติล และอาร์คิมิดีสDugas, Rene. A History of Classical Mechanics. New York, NY: Dover Publications Inc, 1988, pg 19.Rana, N.C., and Joag, P.S. Classical Mechanics. West Petal Nagar, New Delhi. Tata McGraw-Hill, 1991, pg 6.Renn, J., Damerow, P., and McLaughlin, P. Aristotle, Archimedes, Euclid, and the Origin of Mechanics: The Perspective of Historical Epistemology. Berlin: Max Planck Institute for the History of Science, 2010, pg 1-2. นักวิทยาศาสตร์ในสมัยใหม่ตอนต้น เช่น โอมาร์ คัยยาม, กาลิเลโอ กาลิเลอี, โยฮันเนส เคปเลอร์, และโดยเฉพาะ ไอแซก นิวตัน เป็นผู้วางรากฐานกลศาสตร์ดั้งเดิม กลศาสตร์เป็นสาขาหนึ่งของฟิสิกส์ดั้งเดิมที่เกี่ยวข้องอนุภาคทั้งที่หยุดนิ่งและที่กำลังเคลื่อนที่ ด้วยความเร็วที่น้อยกว่าความเร็วแสง และเป็นสาขาหนึ่งของวิทยาศาสตร์ที่เกี่ยวข้องกับการเคลื่อนที่ของวัตถุและแรงที่กระทำต่อวัตถุ
# ฮอนด้า NSS300 ฟอร์ซ่า
ฮอนด้า NSS300 ฟอร์ซ่า เป็นรถจักรยานยนต์แบบ Maxi-scooter ที่ผลิตโดยบริษัท Honda เป็นรถสกู๊ตเตอร์ขนาด 279 cc กำลังสูงสุด 24 hp ในปี 2013 ถูกเปิดตัวในงาน EICMA 2012 (มิลาน Show) ที่เมืองมิลานประเทศอิตาลีเมื่อวันที่ 13 พฤศจิกายน 2013.  เป็นรถที่ผลิตในประเทศไทยโดย Thai Honda Manufacturing และจำหน่ายในประเทศโดย เอ.พี.ฮอนด้า รวมถึงส่งออกไปขายยังต่างประเทศโดย เอเชียน ฮอนด้า มีสีให้เลือก 3 สี แต่สำหรับตลาดแคนาดาจะมีสีให้เลือกเพิ่มอีก 1 สีคือสีแดง

 เครื่องยนต์ 
ใช้เครื่องยนต์เดียวกันกับ Honda SH300i เป็นเครื่องยนต์ขนาด 279 cc 1 สูบ SOHC ระบายความร้อนด้วยน้ำ กำลังสูงสุด 24 hp ที่ 8,250 rpm แรงบิด 25.7 นิวตัน-เมตรที่ 6,000 rpm. ค่าไอเสียผ่านมาตรฐานEU-3. 

 เฟรม, ช่วงล่างและระบบเบรก 
มีระบบเบรกรวม (Combine brake system) และระบบเบรกป้องกันล้อล็อก (ABS) แบบ C-ABS เฟรมเป็นแบบ Underbone มีท่อเหล็กเดินเป็นแนวยาววิ่งลงใต้ขาที่นั่งคนขับจากนั้นวิ่งขึ้นด้านบนเพื่อรองรับที่นั่งพร้อมทั้งเป็นจุดแขวนเครื่องยนต์และช่วงล่าง. ฮอนด้าอ้างว่าด้วยเทคโนโลยีการวิเคราะห์โครงสร้างสมัยใหม่สามารถลดน้ำหนักได้ 10% 

 อื่น ๆ 
 มีระบบป้องกันขโมย Hiss (Honda ignition security system) คล้าย immobilizer ในรถยนต์ที่จะมี chip RFID ที่กุญแจโดยกล่องสมองกลในรถจะอ่านข้อมูลในกุญแจว่าตรงกับข้อมูลในกล่องสมองกลหรือไม่ ถ้าตรงจะสามารถสตาร์ทเครื่องได้.
 กล่องใต้เบาะมีขนาดใหญ่สามารถบรรจุหมวกกันน๊อคเต็มใบได้ 2 ใบ
 ที่ใส่ของด้านหน้าขวาเป็นที่ใส่ของเล็ก ๆ น้อย ๆ ส่วนด้านหน้าซ้ายมีช่องจ่ายไฟ 12V อยู่ภายในสามารถล๊อคได้

 ข้อมูลจำเพาะ 

 scope="col" width="200px" <big>Honda NSS300 Forza<big> <Big>เครื่องยนต์<Big> เครื่องยนต์ สูบเดียว, ซิงเกิ้ลโอเวอร์เฮดแคมชาร์ฟ จำนวนวาล์ว 4 วาล์ว ขนาดความจุกระบอกสูบ 279ซีซี อัตราส่วนกำลังอัด 10.5:1 กำลังสูงสุด 24.5 แรงม้าที่ 8,250 รอบต่อนาที แรงบิด 25.7 นิวตัน-เมตรที่ 6,000 รอบต่อนาที ระบบระบายความร้อนเครื่องยนต์ ระบายความร้อนด้วยน้ำ อัตราการกินน้ำมัน 31.25 กิโลเมตรต่อลิตร <Big>ระบบส่งกำลัง<Big> ระบบส่งกำลัง Continuous Variable Transmission <Big>เฟรม, ช่วงล่าง, เบรกและยาง<Big> เฟรม แบบ Underbone ทำด้วยท่อเหล็ก ช่วงล่างหน้า โช๊คแบบเทเลสคอปิคฟอร์คขนาดเส้นผ่านศูนย์กลาง 35 มิลลิเมตร ช่วงล่างหลัง โช๊คคู่แบบ unit swing และอะลูมิเนียมสวิงอาร์ม ล้อหน้า ล้ออะลูมิเนียมหล่อ 6 ก้าน, 14M/C x MT3.00 ขนาดยางหน้า 120／70 R14 ล้อหลัง ล้ออะลูมิเนียมหล่อ 6 ก้าน, 13M/C x MT4.00 ขนาดยางหลัง 140／70 R13 <Big>ระบบไฟและกันขโมย<Big> ไฟหน้า 12V 35W/35W (ขนาด 35W สองดวง) สัญญาณกันขโมย ระบบกันขโมย Hiss ของฮอนด้า ที่จุดบุหรี่ อยู่ในช่องเก็บของด้านซ้ายขนาด 12v <Big>ขนาดตัวรถ<Big> มุมคาสเตอร์ 26° ค่าเทรล (Trail)  89 มิลลิเมตร ระยะฐานล้อ 1546 มิลลิเมตร ความยาว 2,166 มิลลิเมตร ความกว้าง 753 มิลลิเมตร ความสูง 1,189 มิลลิเมตร ความสูงเบาะนั่ง 716 มิลลิเมตร ช่องว่างความสูงจากพื้น 140 มิลลิเมตร รัศมีวงเลี้ยว 2.4 เมตร ขนาดถังน้ำมัน 11.6 ลิตร น้ำหนัก 192 กิโลกรัม สีตัวรถ มีสีดำ (Asteroid Black Metallic), สีขาว (Pearl Himalayas White), สีเงิน (Seal Silver Metallic) และสีแดง (เฉพาะตลาดแคนาดา) ชมรมผู้ขับขี่แห่งประเทศไทย www.forzaclubthailand.com
# วันไดรฟ์
วันไดรฟ์  หรือ สกายไดรฟ์, วินโดวส์ ไลฟ์ สกายไดรฟ์ หรือ วินโดวส์ ไลฟ์ โฟลเดอร์ เดิม เป็นบริการรับฝากไฟล์ที่อนุญาตให้ผู้ใช้อัปโหลดและซิงค์ไฟล์ผ่านระบบเก็บข้อมูลแบบคลาวด์และสามารถเข้าถึงข้อมูลนั้นๆ ผ่านทางเว็บเบราว์เซอร์หรืออุปกรณ์อื่นๆ เป็นส่วนหนึ่งของบริการชุดวินโดวส์ไลฟ์ของไมโครซอฟท์ 

วันไดรฟ์ มีพื้นที่เก็บข้อมูล 5 GB ฟรี พร้อมตัวเลือกพื้นที่จัดเก็บ 100 GB, 1 TB และ 6 TB มีให้เลือกทั้งแยกต่างหากหรือสมัครใช้งานพร้อมกับ Microsoft 365

หลังแพ้คดีให้กับบริษัทบริติช สกาย บรอดคาสติ้ง ในกรณีการใช้ชื่อ "Sky" Microsoft to rename SkyDrive after losing trademark suit ในปี 2014 ทางไมโครซอฟท์ก็เปลี่ยนชื่อสกายไดรฟ์ไปเป็น "วันไดรฟ์" แทนMicrosoft renames SkyDrive to OneDrive
# ศุภกร ศรีแตงอ่อน
ศุภกร ศรีแตงอ่อน  เกิดวันที่ 28 มกราคม พ.ศ. 2527 Fencing Ranking: Suppakorn SRITANG-ORN   เป็นนักฟันดาบสากลชาวไทย ผู้ซึ่งได้รับรางวัลเหรียญทองในประเภทฟอยล์ทีมชายจากการแข่งขันกีฬาฟันดาบในซีเกมส์ 2011 สรุปเหรียญซีเกมส์ครั้งที่ 26 18/11/54 - Spring News รวมถึงเป็นแชมป์ฟันดาบชิงชนะเลิศแห่งประเทศไทย ประจำปี 2554 ในประเภทบุคคล ตลอดจนได้รับการจัดให้เป็นนักฟันดาบฟอยล์อันดับ 1 จากสมาคมฟันดาบสมัครเล่นแห่งประเทศไทยฯอันดับนักดาบ AFAT - สมาคมฟันดาบสมัครเล่นแห่งประเทศไทย

ในวันที่ 23 พฤศจิกายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบชิงชนะเลิศแห่งประเทศไทย ประจำปี 2555 ในประเภทฟอยล์บุคคลชาย ที่ซึ่งเขาเป็นฝ่ายชนะสถาพร นุชประไพ ด้วยคะแนน 15-9 และได้รับรางวัลเหรียญทองศุภกรฟอร์มเฉียบซิวแชมป์ดาบฟอยล์ปทท.

 ประวัติ 
วันที่ 15 กันยายน พ.ศ. 2552 ศุภกร ศรีแตงอ่อน เข้าแข่งขันกีฬาแห่งชาติ ครั้งที่ 38 ในกีฬาฟันดาบ ประเภทฟอยล์ทีมชาย โดยทีมลพบุรีของเขาเป็นฝ่ายแพ้ที่คะแนน 45-41 ในรอบชิงชนะเลิศยูโดโหดเล่นถึงแขนหัก แม่นปืนลำปางซิว 2 ทอง : ข่าวสดออนไลน์ วันที่ 5 กันยายน พ.ศ. 2554 ศุภกรเข้าแข่งขันฟันดาบชิงชนะเลิศแห่งประเทศไทย ประจำปี 2554 ซึ่งจัดขึ้นที่ศูนย์ราชการเฉลิมพระเกียรติ 80 พรรษา ในรายการฟอยล์ชาย ที่ซึ่งเขาได้พบกับนนทพัฒน์ ปานจันทร์ ผู้เป็นนักกีฬาฟันดาบโอลิมปิกฤดูร้อน 2008 โดยศุภกรเป็นฝ่ายชนะที่ 15-13 คะแนน และครองแชมป์การแข่งขันครั้งดังกล่าว

วันที่ 14 พฤศจิกายน พ.ศ. 2554 ศุภกรเข้าแข่งขันกีฬาฟันดาบในซีเกมส์ 2011 ที่ประเทศอินโดนีเซีย ในประเภทฟอยล์บุคคลชาย โดยในรอบรองชนะเลิศ เขาเป็นฝ่ายชนะซินาทริโอ ราฮาร์โย จากอินโดนีเซีย ด้วยคะแนน 15-3 ฟันดาบไทยซิว 1 ทอง 1 เงิน "นนทพัฒน์" เอาชนะเพื่อนร่วมชาติรอบชิงฯ - มติชน และในรอบชิงชนะเลิศ ศุภกรได้พบกับนนทพัฒน์ ปานจันทร์ โดยรายการดังกล่าว นนทพัฒน์เป็นฝ่ายชนะที่ 15-9 คะแนน และศุภกรได้รับรางวัลเหรียญเงินSport - Manager Online - 'นนทพัฒน์' หยิบทองฟันดาบฟอยล์

เดือนกันยายน พ.ศ. 2555 ศุภกร ศรีแตงอ่อน เข้าแข่งขันรายการฟันดาบไทยแลนด์โอเพ่น 2012 ที่แฟชั่นไอส์แลนด์ โดยได้พบกับทีมสิงคโปร์ ในประเภทฟอยล์ทีมชาย ซึ่งทีมไทยเป็นฝ่ายแพ้ที่คะแนน 38-45 โดยได้รับเหรียญเงินจากการแข่งขันศุภกร ศรีแตงอ่อน ได้แค่เหรียญเงินไทยได้แค่เงินฟันดาบ"ไทยแลนด์โอเพ่น" - Dailyworldtoday ในเดือนตุลาคมของปีเดียวกันนี้ เขายังได้ทำหน้าที่เป็นผู้ฝึกสอนดาบฟอยล์ให้แก่นักฟันดาบเยาวชนไทยในการแข่งขันฟันดาบเยาวชนชิงแชมป์เอเชีย "เอเชียนจูเนียร์แอนด์คาร์เดทเฟนซิงแชมเปี้ยนชิพ 2012" ที่เกาะบาหลี ประเทศอินโดนีเซีย1 เงิน 1 ทองแดงดาบสากลยช.เอเชีย "วิลลี่"ชี้เด็กไทยฝีมือดีแต่"อ่อนซ้อม จากนั้น ในเดือนพฤศจิกายน เขาได้เดินทางไปร่วมแข่งขันฟันดาบชิงแชมป์เอเชียตะวันนออกเฉียงใต้ "เซาท์อีสเอเชียเฟนซิงเฟเดอเรชันแชมเปี้ยนชิพ SEAFF 2012" ที่โฮจิมินห์ ประเทศเวียดนาม ในประเภทฟอยล์“วิลลี่” นำทัพฟันดาบ ชิงเจ้าอาเซียน - เดลินิวส์ โดยศุภกรเป็นผู้นำของทีมฟันดาบชายฟันดาบหวัง 5 ทอง ชิงแชมป์อาเซียน-ขยับขึ้นเบอร์ 1 - ข่าวไทยรัฐออนไลน์ฟันดาบหวังล้มญวน - Dailyworldtodayข่าวฟันดาบหวัง 5 ทองอาเซียน - Siamrath.co.th

 ระเบียงภาพ 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ , เล่ม ๑๓๐ ตอนที่ ๔ ข หน้า ๓๙, ๒๘ มกราคม ๒๕๕๖
 อ้างอิง
# ปลาแซลมอนแอตแลนติก
ปลาแซลมอนแอตแลนติก หรือ ปลาแอตแลนติกแซลมอน  เป็นปลาน้ำกร่อยในวงศ์ปลาแซลมอน (Salmonidae) พบในมหาสมุทรแอตแลนติกและสาขาแม่น้ำที่เชื่อมต่อกับมหาสมุทรดังกล่าว พบในตอนเหนือของมหาสมุทรแปซิฟิกตอนเหนือด้วยเนื่องจากมนุษย์นำเข้าไป

ปลาแซลมอนแอตแลนติกเป็นปลาขนาดใหญ่ ลำตัวรูปรูปกระสวย ยาว 71 - 76 เซนติเมตร หนัก 3.6 - 5.4 กิโลกรัม เมื่อยังเล็กขณะที่อาศัยในน้ำจืดลูกปลาจะมีจุดสีแดงและฟ้า มีโตเต็มที่จะมีสีเงินออกฟ้าเป็นประกาย มีจุดสีดำเหนือเส้นข้างลำตัว ครีบหางไม่มีจุด เมื่อสืบพันธุ์ตัวผู้มีสีออกเขียวหรือแดง

ปลาแซลมอนแอตแลนติก ในประเทศอังกฤษจะไม่กินอาหารเลยตั้งแต่ฤดูใบไม้ผลิ และจะว่ายทวนกระแสน้ำกลับมาผสมพันธุ์และวางไข่ในแหล่งน้ำจืดในช่วงฤดูใบไม้ร่วงของอังกฤษ (ราวเดือนพฤศจิกายน) ซึ่งเป็นฤดูที่มีน้ำหลากจากปริมาณน้ำฝนที่ตกลงมาก่อนหน้านั้น โดยตัวผู้จะเป็นฝ่ายขุดหลุมและปล่อยน้ำเชื้อ ขณะที่ตัวเมียวางไข่ ในปริมาณนับเป็นหมื่นฟอง เมื่อเสร็จสิ้นจากการวางไข่ ปลาตัวผู้จะผอมลงและตายลงไปในที่สุดและจะกลายเป็นอินทรีวัตถุในก้นแม่น้ำ
# พิพิธภัณฑ์มังงะอิชิโนโมริ
พิพิธภัณฑ์มังงะอิชิโนโมริ (,) คือ พิพิธภัณฑ์ที่อุทิศให้งานเขียนมังงะของโชตาโร อิชิโนโมริ ตั้งอยู่หน้าอ่าวของมหาสมุทรแปซิฟิก บนเกาะนากาเซะ หรือเกาะมังงัตตัง เมืองอิชิโนมากิ จังหวัดมิยางิ ประเทศญี่ปุ่น เปิดทำการเมื่อวันที่ 23 กรกฎาคม พ.ศ. 2544

เหตุการณ์สึนามิ
thumb|left|พิพิธภัณฑ์อิชิโนโมริหลังเหตุการณ์สึนามิ
พิพิธภัณฑ์ตั้งอยู่บนสันทรายใกล้ปากแม่น้ำ ในวันที่เกิดเหตุการณ์สึนามิ ชั้นแรกของพิพิธภัณฑ์ถูกน้ำท่วมจนถึงใกล้เพดาน ผลิตภัณฑ์และร้านค้าของพิพิธภัณฑ์ได้ความเสียหาย ชั้นที่สอง เป็นชั้นต้นฉบับบนจอแสดงผลได้รับความเสียหาย ชั้นที่สามไม่ได้รับความเสียหายมากนัก พิพิธภัณฑ์แห่งนี้ถูกปิดในระยะยาว ในถนน Ishinomaki Manga กลุ่มอนุสาวรีย์ของร่างกาย ซึ่งได้รับการจัดตั้งสองตัว "Kikaida" "ทะเล Jetter Kaito" ถูกคลื่นสินามิพัดหายไป งบประมาณการปรับปรุงได้รับการอนุมัติจากสภาเทศบาลเมืองในเดือนมีนาคม พ.ศ. 2555
# ปลาเรนโบว์เทราต์
ปลาเรนโบว์เทราต์ หรือ ปลาเทราต์สายรุ้ง  เป็นปลาชนิดหนึ่งในวงศ์ปลาแซลมอน (Salmonidae) จัดอยู่ในจำพวกปลาแซลมอน อาศัยอยู่ในสาขาแม่น้ำที่ไหลสู่มหาสมุทรแปซิฟิกในทวีปเอเชียและทวีปอเมริกาเหนือ   ซึ่งเป็นช่วงที่มีวงจรชีวิตอาศัยอยู่ในทะเล ปกติจะว่ายจากทะเลสู่แม่น้ำเพื่อวางไข่หลังจากอาศัยอยู่ในทะเลไปแล้ว 2-3 ปี 

ปลาเรนโบว์เทราต์มักถูกนำมาเลี้ยงเพื่อเป็นอาหารและตกเป็นเกมกีฬา ได้ถูกเพาะเลี้ยงและนำเข้าสู่ประเทศต่าง ๆ ที่มิใช่แหล่งกำเนิดดั้งเดิมถึง 87 ประเทศ อาทิ เยอรมนี, ฟินแลนด์, แอฟริกาใต้, ออสเตรเลีย, นิวซีแลนด์, ญี่ปุ่น ทั้งในประเทศในเขตอบอุ่นและเขตหนาว หรือแม้แต่เขตร้อน เพื่อสนองความต้องการในการบริโภคและตกเป็นเกมกีฬา

ปลาเรนโบว์เทราต์ เป็นปลาที่ดั้งเดิมอาศัยอยู่ในลำธารหรือทะเลสาบที่น้ำมีอุณหภูมิที่เย็น (ไม่เกิน 20 องศาเซลเซียส ขณะที่บางข้อมูลระบุว่าไม่เกิน 25 องศาเซลเซียส) เป็นปลาที่มีสัญชาตญาณนักล่าอยู่ในตัว โดยเป็นปลาที่กินสัตว์น้ำต่าง ๆ ไม่เลือก ทั้งปลาและแมลงน้ำ ด้วยสรีระที่เป็นทรงกระสวย หางมีขนาดใหญ่ช่วยในการว่ายทวนกระแสน้ำได้เป็นอย่างดี ถึงแม้จะไม่มีฟันหรือเขี้ยวขนาดใหญ่ แต่ก็มีจะงอยปากที่เป็นลักษณะตะขอ เมื่อสบกับจะงอยปากบนที่เป็นร่องลึกก็จะประกบกันได้ลงตัวพอดี ทำให้จับเหยื่อได้อย่างมั่นคง มีขนาดโตเต็มที่ได้ถึง 1.2 เมตร น้ำหนักกว่า 25 กิโลกรัม สีตามลำตัวสวยงาม เนื้อมีรสชาติดี มีก้างน้อย และยังมีกรดไขมันไม่อิ่มตัวชนิด โอเมกา 3 อยู่ในปริมาณที่มากด้วย

จากรายงานของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ในการจัดอันดับชนิดพันธุ์ต่างถิ่นที่มีประสิทธิภาพในการรุกรานสิ่งมีชีวิตพื้นถิ่นให้เสียหายอย่างรุนแรง 100 อันดับแรก มีปลาอยู่ 5 ชนิด และหนึ่งในนั้นก็คือ ปลาเรนโบว์เทราต์

ปลาเรนโบว์เทราต์ ได้ถูกนำเข้ามาในประเทศไทยด้วยการเป็นไข่ปลาจากสหรัฐอเมริกา ที่สถานีเพาะเลี้ยง ในโครงการหลวง ที่ดอยอินทนนท์ เมื่อปี พ.ศ. 2541 จนประสบความสำเร็จ มีลูกปลาที่รอดจากการฟักถึงร้อยละ 90 สามารถผลิตปลาได้ปริมาณสูงถึง 18-20 ตันต่อปี  แต่ก็มีประชากรบางส่วนที่หลุดรอดไปสู่แหล่งน้ำธรรมชาติ มีรายงานการพบลูกปลาขนาดเล็กมีความยาวประมาณ 2-3 เซนติเมตร หลุดรอดออกมาจากสถานีเพาะเลี้ยง และพบปลาขนาดใหญ่ราว 1 ฟุตอยู่ในลำธารใกล้ ๆ สถานีเพาะเลี้ยง และมีการจับปลาขนาดใหญ่ได้ในช่วงท้ายน้ำของผู้คนพื้นถิ่น จากการให้สัมภาษณ์ของคนพื้นถิ่นพบว่า ตั้งแต่มีปลาเรนโบว์เทราต์เข้ามา ลูกปลาชนิดต่าง ๆ ก็ได้หายไปเป็นจำนวนมาก จึงหวั่นเกรงกันว่าจะเป็นปัญหาสิ่งแวดล้อมต่อไปปลาเทราต์สายรุ้ง การรุกรานของชนิดพันธุ์ต่างถิ่น หน้า 28-32 โดย  siamensis.org. สารคดี: ปีที่ 25 ฉบับที่ 289: มีนาคม 2552
# อันดับนกหัวขวานและนกโพระดก
อันดับนกหัวขวานและนกโพระดก เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Piciformes 

โดยลักษณะทั่วไปของนกในอันดับนี้ คือ เป็นนกขนาดเล็กจนถึงขนาดกลาง (16-60 เซนติเมตร) มีลักษณะเด่น คือ รูจมูกทะลุไม่ถึงกันเพราะมีผนังกั้น ตัวเต็มวัยไม่มีขนอุย ขนแต่ละเส้นมีแกนขนรอง ขนปลายปีกมี 9-10 เส้น มีขนกลางปีกเส้นที่ 5 ขนหางมี 10-12 เส้น ขาสั้น การจัดเรียงนิ้วเป็นแบบนิ้วคู่สลับ ทำรังตามโพรงไม้หรือโพรงดิน ไข่มีรูปร่างกลม สีขาว ลูกนกแรกเกิดมีสภาพช่วยเหลือตัวเองไม่ได้ โดยนกในอันดับนี้ที่เป็นที่รู้จักกันดี ได้แก่ นกหัวขวาน (Picidae) และนกโพระดก (Megalaimidae) เป็นต้น

ในประเทศไทย พบนกในอันดับนี้ 3 วงศ์ ได้แก่ นกหัวขวาน (Picidae), นกโพระดก (Megalaimidae) และนกพรานผึ้ง (Indicatoridae)อันดับนกหัวขวาน (Piciformes) รวมกันแล้วประมาณ 52 ชนิด ขณะที่ทั่วโลกพบมากกว่า 400 ชนิด ใน 67 สกุล Walters, Michael P. (1980). Complete Birds of the World. David & Charles PLC. ISBN 0715376667. Short, L. L. Horne J. F. M. (2002) "วงศ์ Capitonidae (barbets)" in del Hoyo J., Elliott A. & Christie D.A. (2004) Handbook of the Birds of the World. Volume 7. Jamacars to Woodpeckers Lynx Edicions, Barcelona ISBN 84-87334-37-7
# เห็ดหลุบ
เห็ดหลุบ  เป็นสัตว์ทะเลไม่มีกระดูกสันหลัง จำพวกดอกไม้ทะเลหรือซีแอนนีโมนชนิดหนึ่ง พบกระจายพันธุ์อยู่ตามแถบอินโด-แปซิฟิก 

เห็ดหลุบ เป็นดอกไม้ทะเลชนิดหนวดสั้น มีชื่อเรียกหนึ่งว่า "พังผืดทะเล" มีพฤติกรรมเหมือนดอกไม้ทะเลทั่วไป คือ จะบานเมื่อปราศจากสิ่งใดมารบกวน หากมีสิ่งรบกวนจะหุบตัวเข้ากับซอกหินที่ใช้เป็นที่เกาะ มีสีต่าง ๆ มากมายหลายสี เช่น สีเหลือง, เขียว, เทา หรือสีปริน ซึ่งเป็นสีที่หายาก ปลายหนวดลักษณะเป็นเม็ดกลม ๆ หากไปสัมผัสถูกเข้าจะเหนียวหนึบขาดติดกับมือมาได้เลย กินอาหารด้วยวิธีการสองวิธี คือ การสังเคราะห์แสงจากสาหร่ายซูแซนแทนลีที่อยู่ในเนื้อเยื่อ และจับเหยื่อเอาจากหนวดซึ่งได้แก่ สัตว์ไม่มีกระดูกสันหลังขนาดเล็กและปลาวัยอ่อน

อาศัยอยู่ตามพื้นทรายและกระจายพันธุ์ไปทั่วน่านน้ำเขตร้อนและกึ่งเขตร้อนของพื้นที่อินโด-แปซิฟิกตั้งแต่มอริเชียส, ฟิจิ, หมู่เกาะริวกิวทางใต้ของญี่ปุ่นไปถึงออสเตรเลีย

ในทางชีววิทยาเห็ดหลุบเป็นดอกไม้ทะเลที่เป็นแหล่งที่พักพิงของสัตว์ทะเลหลายชนิด ทั้งปลาการ์ตูน เช่น ปลาการ์ตูนอานม้า (Amphiprion polymnus), ปลาการ์ตูนลายปล้องหางเหลือง (A. sebae), ปลาการ์ตูนลายปล้อง (A. clarkii), ปลาการ์ตูนครีบส้ม (A. chrysopterus), ปลาการ์ตูนแนวปะการัง (A. akindynos), ปลาการ์ตูนมอริเทียน (A. chrysogaster) รวมถึงปลาสลิดหินสามจุด (Dascyllus trimaculatus) ในวัยอ่อน และยังมีความสัมพันธ์กับสัตว์ทะเลไม่มีกระดูกสันหลังชนิดอื่น ๆ เช่น กุ้งในสกุล Periclimenes, กุ้งชนิด Thor amboinensis หรือกุ้งเซ็กซี่ และปูดอกไม้ทะเล (Neopetrolisthes maculatus) โดยให้เป็นสถานที่หลบภัย

ในประเทศไทย เห็ดหลุบยังเป็นอาหารพื้นบ้านของเกาะสมุยหรือเกาะพะงัน ในอ่าวไทย รวมถึงบริเวณอื่น ๆ ที่ใกล้เคียง โดยสามารถนำไปปรุงเป็นอาหารต่าง ๆ ได้โดยเฉพาะแกงคั่ว มีความกรุบกรอบ  นอกจากนี้แล้วเห็ดหลุบยังเป็นที่ต้องการในเชิงการค้าโดยมักมีการลักลอบจับจากทะเลเพื่อนำไปเลี้ยงในตู้ปลาทะเล จึงเป็นสัตว์สงวนตามพระราชบัญญัติสงวนและคุ้มครองสัตว์ป่า พ.ศ. 2535

รูปภาพ
'''ปลาการ์ตูนและสัตว์ทะเลต่าง ๆ กับเห็ดหลุบ
# วงศ์นกพรานผึ้ง
วงศ์นกพรานผึ้ง  เป็นวงศ์ของนกวงศ์หนึ่ง ในอันดับนกหัวขวานและนกโพระดก (Piciformes) ใช้ชื่อวงศ์ว่า Indicatoridae

เป็นนกขนาดเล็ก ลักษณะคล้ายกับนกปรอด จะงอยปากสั้นและแบนข้างเล็กน้อยและค่อนข้างหนา ปีกยาวแหลม นิ้วตีนยื่นไปข้างหน้า 2 นิ้ว และข้างหลัง 2 นิ้ว เหมือนนกหัวขวาน เหตุที่ได้ชื่อว่า "พรานผึ้ง" เพราะเป็นนกที่ชอบกินผึ้งและขี้ผึ้งถึงขนาดบุกเข้าไปกินถึงในรวงผึ้ง และยังมีอีกชนิดหนึ่งที่พบในแอฟริกาที่มีพฤติกรรมนำพาสัตว์อื่นไปพบรวงผึ้งอันดับนกหัวขวาน (Piciformes)

พบกระจายพันธุ์ในทวีปเอเชียและแอฟริกา 17 ชนิด ใน 4 สกุล สำหรับในประเทศไทยพบเพียงชนิดเดียวเท่านั้นทางภาคใต้ตอนล่างนกพรานผึ้ง Walters, Michael P. (1980). Complete Birds of the World. David & Charles PLC. ISBN 0715376667.
# แบล็ก แอนนิส
แบล็ก แอนนิส  เป็นผีที่มีต้นกำเนิดจากประเทศอังกฤษ มีลักษณะดวงตากลมโตและขุ่นมัว เหยื่อของแบล็ก แอนนิส คือเด็ก มีความเชื่อว่าถ้ามันเห็นเด็กเมื่อไหร่ มันจะขึ้นไปอยู่บนหน้าอก พร้อมกับดูดเอาลมหายใจ ออกมาจากร่างของเด็กคนนั้น เมื่อลมหายใจหมดแล้ว มันก็จะถลกหนังแล้วกินเนื้อของเด็กผู้เคราะห์ร้ายนั้น
# นกพรานผึ้ง
นกพรานผึ้ง  เป็นนกขนาดเล็กชนิดหนึ่ง ในวงศ์นกพรานผึ้ง (Indicatoridae)

เป็นนกขนาดเล็ก (จะงอยปากถึงปลายหาง 17 เซนติเมตร) ลักษณะคล้ายนกปรอดมาก แต่จะงอยปากหนาและอวบกว่า จะงอยปากสีคล้ำแต่ปากล่างสีจางกว่า ลำตัวด้านบนสีเทาแกมเขียว ลำตัวด้านล่างขาว อกสีเทาแกมขาว ข้างลำตัวมีลายขีดดำ ตาสีน้ำตาลแดงหรือสีน้ำตาลในนกวัยอ่อน ตัวผู้ที่หัวไหล่มีแถบเหลืองเล็ก ๆ ตัวเมียลักษณะคล้ายตัวผู้แต่ไม่มีแถบเหลือง มีเสียงร้องคล้ายแมว คือ "เมี้ยว"

นกพรานผึ้ง เป็นนกที่กินผึ้ง, ตัวอ่อนของผึ้ง และขี้ผึ้งเป็นอาหาร รวมถึงตัวต่อ ถึงขนาดบุกเข้าไปกินถึงในรวงผึ้ง โดยที่ไม่ได้รับอันตรายจากเหล็กไนของผึ้ง ทั้งนี้เป็นเพราะมีปีกที่หนาที่เหล็กไนผึ้งทำอันตรายไม่ได้ และมีผู้เชื่อว่ามีกลิ่นตัวแรงจนผึ้งไม่กล้าเข้าใกล้ แต่เรื่องนี้ยังไม่ได้รับการพิสูจน์

นกพรานผึ้ง เป็นนกที่มีพฤติกรรมอยู่ลำพังเพียงตัวเดียว นานครั้งจึงเห็นอยู่เป็นคู่ เป็นนกที่บินได้เก่งและเร็ว และเป็นนกประจำถิ่น จะอยู่ในถิ่นใดถิ่นหนึ่งไปตลอด ต่อเมื่อนกตัวเก่าตายไป นกตัวใหม่ถึงเข้ามาอยู่แทน ในประเทศไทยมีรายงานพบเห็นเพียงไม่กี่ครั้ง ในป่าในเขตชายแดนภาคใต้ที่ติดกับมาเลเซีย นอกจากนี้ยังมีรายงานพบในเขตรักษาพันธุ์สัตว์ป่าอุ้มผาง จังหวัดตาก ในป่าดิบชื้นและป่าดิบแล้ง ทั้งในพื้นที่ราบและที่สูงจากระดับน้ำทะเล 900 เมตรนกพรานผึ้ง 

จัดเป็นสัตว์ป่าคุ้มครองในประเทศไทยสัตว์ป่าคุ้มครอง
# จะกละ
จะกละ เป็นผีชนิดหนึ่งของประเทศไทย มีลักษณะคล้ายแมวป่า เป็นผีที่หมอผีเลี้ยงเอาไว้ เพื่อใช้ในการทำร้ายศัตรูหรือคู่อริเรื่องเล่าตำนานผี. พิมพ์ครั้งที่ 1. กรุงเทพฯ : สำนักพิมพ์นานมีบุ๊คส์, หน้า 41. ทางภาคใต้เรียกกันว่า ผีล้วง ลักษณะโดยทั่วไปจะเหมือนกับแมวบ้านทุกประการ แต่ขนจะมีสีดำสนิทกระด้างไม่มีเงา ขนจะทวนไปด้านหน้าฟูฟ่อง ดวงตาสีแดงเลือดผีจะกละ

 ที่มา 
ผีชนิดนี้ได้รับการสันนิษฐานว่า มีที่มาด้วยกัน 2 อย่าง คือ

เป็น โอปปาติกะ หรือเกิดขึ้นด้วยอาคมของคนเล่นของจากผู้มีคาถาอาคมปล่อย แล้วก็กลายเป็นผี  เหมือน หินพับวัม ("หินพับวัม" คือหินชนิดหนึ่งเชื่อว่าเกิดจากผู้มีอาคมแก่กล้า มักจะอยู่ในปล้องไม่ไผ่)
เกิดจากแมวที่ชอบกินสัตว์อื่นเป็นอาหารและชอบกินเลือดสด ๆ จนเป็นสื่อนำของที่ผู้มีอาคมปล่อยมาแฝงร่างเพื่อกินของคาวสด หรือถูกภูตพรายเข้าสิงร่าง

 ลักษณะทั่วไป 
"ผีล้วง" จะเหมือนแมวบ้านทุกประการ แต่จะมีขนสีดำสนิทกระด้างไม่มีเงา และขนจะทวนไปด้านหน้าฟูฟ่อง ดวงตาสีแดงเลือด มักจะออกหากินกลางคืน กลัวคน เมื่อเห็นคนหรือคนเห็นมัน มันจะวิ่งหนีลงรู ซึ่งมันจะขุดรูเป็นที่อยู่ มักจะออกหากินตอน กลางคืน มีฤทธิ์เดชเมื่อมนุษย์เพียงแค่เห็นหรือสัมผัสมัน ก็สามารถตายได้

มีเหตุการณ์หนึ่งเกิดได้ขึ้นที่ จังหวัดกระบี่ เป็นการตายพร้อมกันทั้ง ครอบครัว ทางแพทย์สรุปการตายว่า "ภาวะหัวใจล้มเหลว" แต่ญาติพี่น้องของผู้ตายเชื่อว่าเป็นฝีมือของผีจะกละ เพราะเมื่อเข้าไปตรวจสอบดูที่บ้าน พบรูลึกประหลาดอยู่หลังบ้าน รอบ ๆ ปากรูมีเส้นขนของแมวติดอยู่

ดูเพิ่ม
เนะโกะมะตะ
# สงครามอาเจะฮ์
สงครามอาเจะฮ์ (Aceh war) หรือ สงครามบันดาอาเจะฮ์ เป็นสงครามระหว่างรัฐสุลต่านอาเจะฮ์ในสุมาตราเหนือกับเนเธอร์แลนด์ ในสมัยที่อาเจะฮ์ยังเป็นรัฐอิสระ สงครามเริ่มขึ้นใน พ.ศ. 2416 แม้สุลต่านแห่งอาเจะฮ์จะยอมจำนนต่อเนเธอร์แลนด์ใน พ.ศ. 2446 แต่ยังคงมีการสู้รบแบบกองโจรจนถึง พ.ศ. 2485
 
สงครามอาเจะฮ์เกิดขึ้นเนื่องจากเนเธอร์แลนด์ต้องการยึดอาเจะฮ์เป็นอาณานิคม เริ่มจากในวันที่ 26 มีนาคม พ.ศ. 2405 เนเธอร์แลนด์ยื่นคำขาดต่ออาเจะฮ์ 5 ข้อ ซึ่งมีใจความโดยสรุปคือให้อาเจะฮ์เลิกยอมรับกาหลิบที่กรุงคอนแสตนติโนเปิล มาขึ้นกับกษัตริย์เนเธอร์แลนด์ และใช้ธงของเนเธอร์แลนด์ ให้เลิกทาส และยกดินแดนในสุมาตราให้เนเธอร์แลนด์ อาเจะฮ์ปฏิเสธข้อเรียกร้องเหล่านี้ทุกข้อ จึงเกิดสงครามอาเจะฮ์ขึ้น การสู้รบเริ่มขึ้นเมื่อ 23 เมษายน พ.ศ. 2416 โดยเนเธอร์แลนด์ส่งทหาร 10,000 คนมาโจมตีอาเจะฮ์แต่เป็นฝ่ายพ่ายแพ้ นายพล J.H.R. Köhler ผู้นำทัพถูกสังหารซึ่งสร้างความตื่นตระหนกให้กับชาวยุโรป เพราะเป็นครั้งแรกที่ชาติตะวันตกมาพ่ายแพ้แก่ชนพื้นเมืองในเอเชียตะวันออกเฉียงใต้ 

อาเจะฮ์ต้องสู้รบกับเนเธอร์แลนด์อย่างโดดเดี่ยวแม้จะทำสนธิสัญญาป้องกันประเทศกับอังกฤษไว้ แต่อังกฤษไม่ช่วยเพราะมีผลประโยชน์กับเนเธอร์แลนด์ สหรัฐอเมริกาประกาศวางตัวเป็นกลางในกรณีนี้ จักรวรรดิออตโตมันพยายามจะช่วยเหลืออาเจะฮ์ แต่ถูกชาติในยุโรปกดดันจนไม่อาจช่วยเหลือได้ เนเธอร์แลนด์พยายามโจมตีอาเจะฮ์อีกหลายครั้งแต่ไม่สามารถปราบอาเจะฮ์ให้ราบคาบได้ ใน พ.ศ. 2420 เนเธอร์แลนด์ยึดเมืองบันดาอาเจะฮ์ได้ แต่อาเจะฮ์ก็ยังไม่ยอมจำนน ใน พ.ศ. 2424 เนเธอร์แลนด์ประกาศชัยชนะเหนืออาเจะฮ์ แต่อาเจะฮ์ก็ยังคงสู้รบแบบกองโจรต่อไป ภายใต้การนำของอูลามา โดยผู้นำที่มีชื่อเสียงคือเต็งกู ดีติโร ซึ่งได้ประกาศให้สงครามครั้งนี้เป็นสงครามศักดิ์สิทธิ์เพื่อต่อต้านพวกนอกศาสนา แม้ใน พ.ศ. 2446 สุลต่านของอาเจะฮ์จะยอมจำนน แต่กองทัพกองโจรของอาเจะฮ์กลับย้ายฐานที่มั่นขึ้นไปบนเขาสูง และโจมตีเนเธอร์แลนด์ต่อไป จนเกิดสงครามโลกครั้งที่ 2 เนเธอร์แลนด์ถูกเยอรมันรุกราน จนต้องพักรบกับอาเจะฮ์ กองโจรของอาเจะฮ์จึงขับไล่ทหารเนเธอร์แลนด์ให้ถอนกำลังออกไปจากอาเจะฮ์ได้ในที่สุด 
 อ้างอิง 
 สุพรรณี กาญจนัษฐิติ. สงครามอาเจะฮ์  ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 40 - 42
หมวดหมู่:สงครามเกี่ยวข้องกับทวีปเอเชีย
หมวดหมู่:สงครามเกี่ยวข้องกับอินโดนีเซีย
หมวดหมู่:สงครามเกี่ยวข้องกับเนเธอร์แลนด์